حمد اللہ جان

مولانا حمد اللہ جان یا ڈاگئی باباجی (1914ء - 12 جنوری 2019ء) ایک سیاست دان، پاکستانی عالم دین اور پیر  مولانا عبدالقادرراۓ پوری اور مولانا عبدالسلام صاحب پیرسباق باباجی ، شیخ الہند محمود حسن دیوبندی، محمد زکریا کاندھلوی اور حسین احمد مدنی کا شاگرد تھا۔ وہ 1914ء میں ضلع صوابی ایک گاؤں ڈاگئی میں پیدا ہوئے۔ انھوں نے دارالعلوم دیوبند اور مظاہر العلوم سہارنپور میں تعلیم حاصل کی۔

 تعلیم 
انھوں نے ابتدائی تعلیم اپنے والد علامہ عبد الحکیم اور چچا مولانا صدیق سے حاصل کی۔ اس کے بعد انھوں نے کچھ عرصہ دارالعلوم دیوبند میں تعلیم حاصل کی لیکن اپنی طالب علمی کے آخری تین سال مظاہر العلوم سہارنپور میں گزارے اور وہاں سے 1947ء میں حدیث کا دورہ مکمل کیا۔

تصوف
آپ طریقہ عالیہ نقشبندیہ میں حضرت پیر آخوندزادہ سیف الرحمن پیرارچی خراسانی رح سے مآذون تھے۔ آپ نے افغانستان میں شہر قندوز دشت ارچی میں آخندزادہ صاحب سے بیعت کی شرف حاصل کی۔

 سیاست 
انھوں نے 1970ء جمعیت علماء اسلام اور 1988ء کے عام انتخابات میں اسلامی جمہوری اتحاد کے پلیٹ فارم سے حصہ لیا لیکن کامیاب نہیں ہو سکے۔

 وفات 
مولانا حمد اللہ جان کو آبائی قبرستان میں سپرد خاک کر دیا گیا، نمازجنازہ میں ان کے لاکھوں شاگردوں، عقیدت مندوں، سیاسی جماعتوں کے رہنماؤں، کارکنوں اور شہریوں نے شرکت کی۔

 جانشین 
مولانا حمد اللہ کے بیٹے اشفاق اللہ خان کو سیاسی جانشین اور مدرسے کا مہتمم، دوسرے بیٹے ڈاکٹر انعام اللہ کو نائب جانشین ، بڑے بیٹے مولانا لطف اللہ جان کی بحیثیت ناظم اعلیٰ دار العلوم مظہرالعلوم، پوتے مولانا اسد اللہ کلیم کی بطور دینی جانشین دستار بندی کی گئی، مولانا حمداللہ جان کے جانشیوں کی دستاربندی سربراہ جے یوآئی مولانا فضل الرحمان نے کی، جو ان کی رہائش گاہ پر تعزیت کے لیے پہنچے تھے۔ جے یو آئی کے صوبائی امیر مولانا گل نصیب خان، مفتی کفایت اللہ، مولانا عطا الحق درویش، اے این پی کے سردار حسین بابک، جماعت اسلامی کے صوبائی امیر سینیٹر مشتاق احمد خان، مولانا عزیز الرحمن ہزاروی، سینیٹر مولانا عطاء الرحمن اور دیگر رہنما بھی موجود تھے۔

 حوالہ جات 

زمرہ:پاکستانی اسلامی مذہبی رہنما
زمرہ:دار العلوم دیوبند کی شخصیات
زمرہ:جمیعت علمائے اسلام کے سیاست دان
زمرہ:ضلع صوابی کی شخصیات
زمرہ:سو سالہ پاکستانی شخصیات
زمرہ:سو سالہ مرد
زمرہ:دار العلوم دیوبند کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:مظاہر علوم کے فضلا